Vello Toomemets
Vello Toomemets (sündinud 1. oktoobril 1954 Tartus) on eesti muusik ja helilooja. Ta õppis viiulit Pärnu Lastemuusikakoolis. Muusikukarjääri alustas 1970. aastate alguses Pärnu ansamblis Con Amore. Ansambli koosseisus olid veel Hillar Sutt, Urmas Rondo, Kalju Ammer jt. Aastatel 1973, 1976–1983 mängis ja taas 1995. aastast mängib Toomemets ansamblis Fix. Hiljem on ta mänginud veel mitmes ansamblis, sealhulgas ka Kuldses Trios ja Kukerpillides. Ta on kirjutanud muusika lauludele "Tsirkus", "Jaanipäev", "On kevad Tartu peal", "Tõuse üles ja läheme ära", "Kaua sa kannatad", "Maa tuleb täita lastega" jpt.